ཨ་ཕས་ད་དུང་རས་ལྷམ་ཡག་པོ་ཞིག་དང་མ་ཡར་ལ་སྟོད་གོས་དམར་པོ་ཞིག་ཉོས་འདུགམ་ཡར་ཡང་ཁོ་མོར་སྟོད་གོས་ཉོས་པར་ཧ་ཅང་དགའ་བཞིན་འདུགགོ་ཐོས་ལ་མ་ཡར་གྱི་ཡུལ་ནི་ལྷོ་ཕྱོགས་ཀྱི་རི་བོའི་ཕ་རོལ་གྱི་ཚོ་བ་ནས་ཡིན་པར་འདུག་ཅིང་།ཁོ་མོ་ནི་ཕ་མ་གཉིས་ཀྱིས་ཡུལ་ཕྱོགས་ཀྱི་ཕྱུག་པོ་ཚང་ཞིག་ལ་བུ་ཕྲུག་གླེན་པ་ཞིག་ཡོད་པའི་བག་མར་བཙན་གྱིས་བྱིན་པས།ཁོ་མོ་འགྲོ་འདོད་མ་བྱུང་བར་གནས་བྱོལ་དུ་བྲོས་འགྲོ་དུས་སྟབས་ལེགས་ཏེ་ཨ་ཕར་འཕྲད་པ་ཡིན་སྐད་འདུགལན་རེར་ངའི་སེམས་ལ་ཨ་ཕས་མ་ཡར་ལ་སྡིགས་མོ་ཙམ་ཡང་མི་བྱེད་པ་ནི་ཕལ་ཆེར་དོན་དེའི་རྐྱེན་ལོས་ཡིན་པ་སྟེ།ཁོ་མོའི་ལས་དབང་ལ་གདུང་སེམས་བཅངས་པའི་ཞོར་དུ་ཡང་བསྐྱར་མོ་རང་གི་སེམས་གཏིང་ལ་མི་འདོད་པའི་རྨ་ཁ་དེ་རིགས་བཟོ་མི་སྲིད་སྙམ་པ་ཡིན་རྒྱུ་རེད་སྙམ་ལ།དེ་དང་ལྷན་དུ་ངའི་སེམས་ནས་ཀྱང་རང་དབང་མེད་པར་མ་ཡར་ལ་སྙིང་རྗེ་དང་དུང་སེམས་ཤིག་ཀྱང་སྐྱེས་བྱུང་།མ་ཡར་ཅུང་འཁང་པའི་ཉམས་ཀྱིས་ཨ་ཕར་བལྟས་ཏེ།ཁྱོད་རང་ཉིད་ལ་ཅི་ཡང་མ་ཉོས་སམ་ཟེར།